MODIFICACIÓ DE LA NORMATIVA REGULADORA DELS ESTUDIS DE TERCER CICLE - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/632)
  + [Valencià](/va/acuerdo/632)






Selector de idioma

Leer

* [Español](/es/acuerdo/632)
* [Valencià](/va/acuerdo/632)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODIFICACIÓ DE LA NORMATIVA REGULADORA DELS ESTUDIS DE TERCER CICLE[Butlletí Oficial Universitat d'Alacant](/ca/Publicacion)
============================================================================================================================

Secretaria General

Butlletí Oficial Universitat d'Alacant





MODIFICACIÓ DE LA NORMATIVA REGULADORA DELS ESTUDIS DE TERCER CICLE

Data d'aprovació
:   28/06/2007

Data de publicació
:   02/07/2007

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=632.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/632)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/632)
  + [Compartir acuerdo en 

    X](https://twitter.com/intent/tweet?via=UA_Universidad&text=MODIFICACIÓ DE LA NORMATIVA REGULADORA DELS ESTUDIS DE TERCER CICLE&url=https://www.boua.ua.es/va/acuerdo/632)

**Títol:** MODIFICACIÓ DE LA NORMATIVA REGULADORA DELS ESTUDIS DE TERCER CICLE

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 28 de juny de 2007

MODIFICACIÓ DE LA NORMATIVA REGULADORA DELS ESTUDIS DE TERCER CICLE.  
               
    
 8.- La Tesi Doctoral  
    
 Article 27. Contingut de la tesi doctoral  
    

1. Els aspirants a l'obtenció del títol de Doctor, han d’obtenir l'aprovació de la corresponent tesi doctoral i presentar-la.
2. La tesi doctoral consistirà en un treball original d'investigació sobre una matèria relacionada amb el camp científic, tècnic o artístic propi del programa de doctorat realitzat pel doctorant.

  
 Article 28. Direcció de la tesi doctoral    

1. Per a l'elaboració de la tesi doctoral, el Departament o Institut Universitari responsable del programa de doctorat assignarà a l’aspirant un director de tesi, el qual serà doctor i amb experiència investigadora acreditada.
2. El director de tesi haurà de tenir vinculació permanent o temporal amb el Programa de Doctorat. En cas de no complir-se aquesta condició, la proposta de director ha de comptar amb l'autorització de la Comissió de Doctorat.
3. Les tesis doctorals podran ser codirigides per diversos doctors.

Article 29. Projecte de tesi doctoral  
    

1. El doctorant presentarà en un dels Dpt./I.U. organitzadors del seu programa de doctorat un projecte de tesi doctoral (Imprès J) avalat pel seu director o directors.
2. El Dpt./I.U. corresponent resoldrà sobre l'admissió del projecte en la forma que establisca el seu Reglament Intern, i enviarà posteriorment una còpia al CEDIP. A partir de l'aprovació del projecte de tesi, el Dpt./I.U. se’n farà responsable a tots els efectes.
3. Si el doctorant desitja canviar el títol de la tesi doctoral i/o el seu director, haurà de sol·licitar el canvi de projecte de tesi doctoral en el Dpt./I.U. corresponent, comunicant-ho al CEDIP, per a que conste a l'expedient de l'interessat.

  
 Article 30. Autorització de presentació de la tesi doctoral. Dipòsit provisional.  
    

1. Per a garantir la qualitat de la tesi se li exigirà que obtinga almenys dos informes positius emesos per tres avaluadors externs a la Universitat d'Alacant, proposats pel Dpt./I.U., oïts el director de la tesi i els especialistes a qui estimen oportú de consultar. Els avaluadors podran formar part del tribunal d'avaluació de la tesi, per la qual cosa hauran de complir els requisits exigits per a ser-ne membres.
2. El Dpt./I.U. dipositarà a la Secretaria del CEDIP un exemplar de la memòria provisional de la tesi i el nom dels avaluadors prevists (imprès K2). La memòria es presentarà en suport digital. Una vegada autoritzats els avaluadors pel CEDIP, el Dpt./I.U. farà arribar als avaluadors la memòria provisional de la tesi i els impresos per a emetre els informes, pel mitjà que consideren més convenient. L'avaluador haurà de respondre al Dpt./I.U. en un termini màxim de deu dies per a confirmar que accepta realitzar l'avaluació. Si l'avaluador proposat no hi accepta, o no contesta en el termini assenyalat, el Dpt./I.U. haurà de proposar un altre avaluador.
3. Els avaluadors disposaran d'un màxim de 2 mesos per a fer suggeriments de millora sobre la memòria provisional de la tesi. Abans que finalitze l’esmentat període, hauran de remetre al CEDIP l'informe corresponent, positiu o negatiu, respecte a si procedeix o no el dipòsit definitiu de la Tesi.
4. Acabada l'avaluació prèvia de la tesi doctoral, el director o directors autoritzaran la seua presentació. Aquesta autorització haurà d'adjuntar-se a la tesi doctoral per a la seua posterior tramitació (Imprès K).
5. Quan el director de la tesi doctoral no es professor del Dpt./I.U. responsable, el tutor ratificarà, per mitjà d’escrit raonat, l'autorització del Director per a la seua presentació.
6. Prèviament a la presentació de la tesi doctoral en el CEDIP es requerirà la presentació d’almenys dos informes favorables dels avaluadors així com l'autorització del Dpt./I.U. responsable (imprès K)

  
 Article 31. Dipòsit definitiu de la tesi doctoral.  
    

1. Una vegada obtingudes les autoritzacions esmentades en l'article anterior, el doctorant presentarà a la Secretaria del CEDIP dos exemplars impresos de la tesi doctoral i un altre en suport digital. Els exemplars impresos hauran d'estar degudament enquadernats i paginats de manera que no puga haver-hi substitució o modificació del material. Hi ha d'incloure el nom de la Universitat d'Alacant i reflectir, a la portada, totes les dades de la tesi. També hi ha d'incloure una última pàgina facilitada pel CEDIP que continga una Diligència de Qualificació, que serà signada pel president i pel secretari del tribunal, i una Diligència de Registre. Un dels exemplars quedarà dipositat a la secretaria del CEDIP i l’altre a la secretaria del Dpt./I.U. responsable, durant 10 dies hàbils.
2. El CEDIP comunicarà el dipòsit de la tesi doctoral a tots els Dpt./I.U. de la Universitat d'Alacant.
3. Qualsevol doctor interessat podrà examinar els exemplars dipositats en el Dpt./I.U. i en el CEDIP i, si és el cas, dirigir per escrit al CEDIP les consideracions que crega oportú formular.
4. Quan la naturalesa de la tesi doctoral no permeta la seua reproducció, el requisit de entrega d'exemplars per al seu dipòsit quedarà complit amb el dipòsit d'un original en el CEDIP.
5. Transcorregut el temps de dipòsit sense haver hi cap objecció, la tesi doctoral es considerarà admesa a tràmit. En cas contrari, la Comissió de Doctorat, a la vista dels escrits rebuts i prèvia consulta al Dpt./I.U. i als especialistes que considere oportú, decidirà si admet la tesi doctoral a tràmit, o si al contrari, procedeix retirar-la.

  
 Article 32. Tribunal de lectura de la tesi doctoral.  
    

1. Admesa a tràmit la tesi doctoral, la Comissió de Doctorat estudiarà la proposta de tribunal presentada pel Dpt./I.U. (Imprès L) per a la seua lectura.
2. La proposta de tribunal anirà acompanyada d'un informe raonat sobre la idoneïtat de tots i cadascun dels membres proposats. Aquest informe constarà d'un mínim de cinc línies per candidat.
3. Els tribunals estaran formats per cinc membres titulars i dos suplents, i s’ha de respectar en la seua composició els requisits següents:

a)        Tots els membres hauran d'estar en possessió del títol de doctor; podran ser espanyols o estrangers i han d'estar vinculats a universitats o altres organismes d'ensenyament superior o d’investigació.b)       Mai no podrà haver-hi més de dos membres del mateix Departament, ni més de tres de la mateixa universitat.  
c)        En cap cas podran formar part del tribunal ni el director de la tesi ni el tutor, excepte en els casos de tesis doctorals presentades en el marc d'acords bilaterals de cotutela amb universitats estrangeres que així ho tinguen previst.d)       Els professors dels cossos docents universitaris podran formar part dels tribunals de tesis doctorals encara que es troben en qualsevol de les modalitats de la situació d'excedència i jubilació.

4. El president i el secretari del tribunal seran nomenats per la Comissió de doctorat a proposta del Dpt./I.U. corresponent.
5. Una vegada aprovat el tribunal, el CEDIP s'encarregarà de comunicar als membres la seua designació.

  
 Article 33. Lectura de la tesi doctoral  
    
 Es suprimix el primer punt i l’article queda redactat de la següent manera:  
    
    

1. El CEDIP comunicarà al doctorant la composició del tribunal. A partir de la notificació disposarà d'un termini de set dies hàbils per a fer arribar a tots els membres del tribunal un exemplar de la tesi que ha de ser jutjada, acompanyada del seu curriculum vitae.
2. A partir d’eixe moment, els membres del Tribunal disposaran d'un mes per a enviar a la Comissió de Doctorat un informe individual i raonat on es valore la tesi i s'aprove o es desaprove la seua defensa.
3. La Comissió de Doctorat, a la vista dels informes rebuts, decidirà si procedeix o no la defensa pública o, si és el cas, si procedeix la interrupció de la seua tramitació, i remetrà al doctorant les observacions que hi estime oportunes.
4. El director de la tesi doctoral podrà ser convocat per la Comissió de doctorat abans de decidir sobre el tràmit a què es refereix el paràgraf anterior, amb la finalitat d'obtenir la informació que es considere oportuna.
5. Una vegada denegada la realització del tràmit de defensa de la tesi doctoral per la Comissió de Doctorat, o després de la seua defensa, el doctorant podrà sol·licitar certificació literal dels informes a què es refereix l'apartat 3 del present article.
6. Acordada per la Comissió de Doctorat la procedència de la defensa pública, el doctorant haurà d'abonar a la Secretaria del CEDIP, amb anterioritat a l'acte de la seua lectura, les taxes corresponents.
7. L'acte de defensa de la tesi serà convocat pel president i comunicat pel secretari a la Comissió de Doctorat amb una antelació mínima de 15 dies naturals al de la seua celebració.
8. El tribunal es constituirà el dia de la defensa de la tesi amb els membres presents, sent necessari un mínim de 4 membres.
9. La defensa de la tesi doctoral tindrà lloc en sessió pública i consistirà en l'exposició pel doctorant de la tasca preparatòria realitzada, del contingut de la tesi i de les conclusions, tot i esmentant les seues aportacions originals.
10. Els membres del tribunal hauran d'expressar la seua opinió sobre la tesi presentada i podran formular quantes qüestions i objeccions consideren oportunes, a les quals el doctorant haurà de contestar.
11. Així mateix, els doctors presents a l'acte públic podran formular qüestions i objeccions, i el doctorant hi respondrà, en el moment i la forma que assenyale el President del Tribunal.
12. Acabada la defensa de la tesi doctoral, el tribunal atorgarà, prèvia votació secreta, una de les qualificacions següents: no apte, aprovat, notable o excel·lent.
13. A judici del tribunal, i havent obtingut un mínim de quatre vots dels seus membres, podrà atorgar-se a la tesi doctoral, per la seua excel·lència, l'esment d'excel·lent cum laude, que es farà constar a l'anvers del corresponent títol de Doctor.

Artícle 34. Període de tramitació de les tesis doctorales    
 Es suprimix aquest article i per tant es modifica la numeració de la resta  
    
 Article 34. Arxiu de tesis doctorals  
    

1. Una vegada aprovada la tesi doctoral, el Dpt./I.U. responsable en remetrà al CEDIP un exemplar, a l'efecte d'arxiu i de documentació. El CEDIP remetrà al Consell d'Universitats, al Ministeri d'Educació i Cultura i a la Conselleria de Cultura, Educació i Ciència de la Comunitat Valenciana la corresponent fitxa de la tesi doctoral.
2. El servei d'Arxiu i Registre de la Universitat assumeix les funcions d'organització, custòdia i funcionament del arxiu de tesis doctorals.

  
 Article 35. Consulta i préstec de tesis doctorals aprovades.  
    
 El Dpt./I.U. responsable de la tesi doctoral enviarà un exemplar al SIBYD per a la seua catalogació, el qual serà tornat a l'esmentat Dpt./I.U. i romandrà a la seua biblioteca a disposició de possibles consultes i préstecs.





[Carretera Sant Vicent del Raspeig s/n  
03645 Sant Vicent del Raspeig - Alacant  
 Tel. 84 097 2662 - Fax 08 750 9100](https://www.google.es/maps/@66.545387,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12866&trk=tyah&trkInfo=tarId%2M6812833262322%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)